Հաճելիորեն ցրված

**«Հաճելիորեն ցրված»** ()՝ 1993 թվականի գեղարվեստական ֆիլմ՝ ռեժիսոր և սցենարիստ Ռիչարդ Լինքլեյթեր։ Նկարահանումներին մասնակցել են ապագա մի քանի աստղեր։ Անվանվել է Led Zeppelin-ի համանուն երգի պատվին, որը չի հնչում նկարում, քանի որ Led Zeppelin-ը սովորաբար թույլտվություն չի տալիս օգտագործել իրենց երգերը ֆիլմերում։

6,9 միլիոն դոլար բյուջեով ֆիլմը հավաքել է 8 միլիոն դոլարից քիչ եկամուտ։

2006 թվականի հունիսի 6-ին Criterion Collection-ը թողարկեց երկու սկավառակից բաղկացած նվերհրատարակություն (միայն ԱՄՆ-ում և Կանադայում)։

2002 թվականին Քվենտին Տարանտինոն հարցման արդյունքում այն անվանել է բոլոր ժամանակների 10-րդ լավագույն ֆիլմը։ Entertainment Weekly-ի ամսագրի՛ ավագ դպրոցի մասին 50 լավագույն ֆիլմերի ցանկում զբաղեցրել է երրորդ հորիզոնականը։

## Սյուժե
Ֆիլմը պատմում է մի քանի պատմություններ, որոնք տեղի են ունեցել 1976 թվականի մայիսին դպրոցի վերջին օրը Տեխասի փոքրիկ քաղաքում։ Սյուժեն պտտվում է մի քանի ավագ դպրոցի աշակերտների կյանքի շուրջ՝ մեկ կերպարի վրա կենտրոնանալու փոխարեն՝ տեխնիկա, որը ռեժիսորն արդեն օգտագործել էր իր նախորդ աշխատանքում՝ «Դատարկապորտ»-ում։

## Դերերում
* Ջեյսոն Լոնդոն — Ռենդալ *«Փինք» Ֆլոիդ*
* Ուայլի Ուիգինս — *Միտչ Քրամեր*
* Սաշա Ջենսոն — *Դոն Դոուսոն*
* Միշել Բերկ — *Ջոդի Քրամեր* 
* Քրիստինե Հարնոս — *Քեյ Ֆոլքներ*
* Ռորի Քոքրեյ — *Ռոն Սլեյթեր*
* Բեն Աֆլեք — *Ֆրեդ Օ՜Բանիոն*
* Ադամ Գոլդբերգ — *Մայք Հյուհաուս*
* Էնտորի Ռեպ — *Թոնի Օլսոն*
* Մարիսա Ռիբիզի — *Սինտիա Դան*
* Քեթրին Էվրիլ Մորիս — *Ջուլիա Սիմս*
* Մեթյու Մակքոնահի — *Դեվիդ Վուդերսոն*
* Շոն Էնդրյուս — *Քևին Պիկֆորդ*
* Կոուլ Հաուզեր — *Բենի Օ՜Դոնել*
* Միլա Յովովիչ — *Միշել Բերոուզ*
* Ջոյ Լորեն Ադամս — *Սիմոնա Քեր*
* Քրիստին Ինոհոսա — *Սաբրինա Դեվիս*
* Փարքեր Փոուզի — *Դարլա Մարքս*
* Դինա Մարթին — *Շեիուոն Ուրայթ*
* Նիքի Քեթ — *Քլինթ Բրունո*
* Էստեբան Փաուել — *Քարլ Բերնեթ*
* Ջեյսոն Օ․ Սմիթ — *Մելիվին Սպիվի*
* Մարք ՈՒանդերմեյլեն — *Թոմի Հյուսթոն*
* Ջերեմի Ֆոքս — Հիրշվեյլդեր
* Ռենե Զելվեգեր — *Նեսի Ուայթ*

## Նկարահանում
Նկարահանումները տեղի են ունեցել Օսթինում։

Ֆիլմը մեծ ուշադրություն է դարձնում ժամանակաշրջանին և վայրին հատուկ մանրուքներին, հատկապես մեքենաներին, սլենգին և երաժշտությանը. սաունդթրեքը ներառում է տվյալ ժամանակի ռոք երաժշտության սյուները։ Նկատելի է նաև մելամաղձության զգացումը, որը բնորոշ է այդ տարիների դեռահասներին, «ուշացած» վաթսունականների վերջին հիշարժան իրադարձություններից։

## Սաունդթրեք
Ֆիլմի սաունդթրեքը թողարկվել է 1993 թվականի սեպտեմբերի 28-ին The Medicine Label-ի կողմից։ Սկավառակում չներառված երգերն են՝ Բոբ Դիլանի «Hurricane», Թեդ Նաջենտի «Hey Baby» և Aerosmith-ի «Sweet Emotion», թեև դրանք հնչում են ֆիլմում։ Սկավառակում բացակայում է նաև «The Alien Song (For Those Who Listen)» երգը, որը ֆիլմում կատարել է Միլա Յովովիչը։

## Գնահատական
Բրիտանական Sight & Sound ամսագրի հարցման ժամանակ ռեժիսոր Քվենտին Տարանտինոն ֆիլմը դասել է բոլոր ժամանակների լավագույն տասներկու ֆիլմերի շարքում։

Ֆիլմը դրական արձագանքների է արժանացել քննադատների կողմից։

Rotten Tomatoes-ում այն ունի 91% վարկանիշ՝ հիմնված քննադատների 57 ակնարկների վրա, միջին վիճակագրական գնահատականը 10-ից 7,76 է։ Կայքի քննադատական կոնսենսուսում ասվում է. «Հիանալի դերասանական կազմ, 1970-ականների ճշգրիտ կերպարովով և ցնցող սաունդթրեք «*Dazed and Confused*»՝ զվարճալի, սիրալիր և պարզ հայացք է ավագ դպրոցի կյանքին»։

Metacritic-ում ֆիլմն ունի 100-ից 78 միավոր՝ հիմնված 19՝ «ընդհանուր առմամբ բարենպաստ» կարծիք։

Կինոքննադատ Ռոջեր Էբերթը ֆիլմին շնորհեց չորսից երեք աստղ։

## Ծանոթագրություններ

## Արտաքին հղումներ
* Bummer, Man — статья в Washington Post об обвинении Линклейтера Слейтером, Вудерсоном и Флойдом.
*  
* 
*  
* 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1993 ֆիլմեր
Կատեգորիա:ԱԽՎ նախագծի հոդվածներ
Կատեգորիա:Ամերիկյան անկախ ֆիլմեր
Կատեգորիա:Ֆիլմեր այբբենական կարգով
Կատեգորիա:Ֆիլմեր դպրոցի մասին
Կատեգորիա:Ֆիլմեր թմրանյութերի մասին
Կատեգորիա:Ամերիկյան պատանեկան կինոկատակերգություններ
Կատեգորիա:Ռիչարդ Լինկլեյթերի ֆիլմեր
Կատեգորիա:Ֆիլմեր, որոնց գործողությունները տեղի են ունենում 1976 թվականին
Կատեգորիա:Ֆիլմեր բուլինգի մասին
Կատեգորիա:Անգլերեն անկախ ֆիլմեր